Τζίμμυ Κορίνης

Ο Τζίμμυ Κορίνης (γεν. Αμαλιάδα, 8 Ιουνίου 1937"Παλιά καραβάνα") είναι Έλληνας συγγραφέας, κινηματογραφικός σκηνοθέτης και εκδότης περιοδικών. Ασχολήθηκε ιδιαιτέρως με το είδος του μυθιστορήματος αστυνομικής και περιπετειώδους πλοκής («noir») και θεωρείται ένας από τους πολυγραφότερους του χώρου. Επηρεασμένος από την ανάγνωση του περιοδικού Μάσκα στα εννέα του χρόνια"Greek Writer-Director Jimmy Corinis Talks to TNH about His Work" Ανακτήθηκε στις 1/10/2020, ξεκίνησε την ενασχόλησή του με τη συγγραφή από την ηλικία των 11 ετών  "Στην «Ωρα του Φοίνικα» η παράνοια του πραξικοπήματος", όταν το πρώτο του διήγημα δημοσιεύθηκε σε λογοτεχνικό έντυπο της εποχής. 
Πρωτοεμφανίσθηκε στo περιοδικό Μάσκα το 1955. Το πρώτο διήγημα που έγραψε στη Μάσκα ήταν μια περιπέτεια του χαρακτήρα "Λέμι Κόσιον". Συνέχισε στο Μυστήριο (1958 – 1963) και ακολούθως διαδέχθηκε τον Απόστολο Μαγγανάρη στη Μάσκα"Η Μάσκα έχει τη δική της ιστορία" (ως διευθυντής συντάξεως τα έτη 1963 – 1974). Συνεργάσθηκε επίσης με το Στέλιο Ανεμοδουρά. Έργα του δημοσιεύθηκαν σε πολλά περιοδικά (Φαντάζιο, Μπουκέτο, Πρώτο, Ελληνίδα, Εικόνες κ.ά.) αλλά και εφημερίδες (Εμπρός) και εκδοτικές εταιρείες ("Ατλαντίς", "Αστήρ Παπαδημητρίου", "'Ομικρον") Στον χώρο του κινηματογράφου εισήλθε με την ταινία Νυχτοπερπατήματα (σενάριο) και μια σειρά διαφημιστικών ταινιών που έγραψε και σκηνοθέτησε. Ακολούθως μεταπήδησε στην κρατική τηλεόραση γράφοντας και σκηνοθετώντας δύο κωμωδίες καταστάσεων, δυο θρίλερ (13 και 9 επεισοδίων) καθώς και πέντε 55-λεπτα θρίλερ. Επίσης, έγραψε ένα θρίλερ 9 ημίωρων επεισοδίων που σκηνοθέτησε ο Νίκος Ζαπατίνας. Έγραψε και σκηνοθέτησε ο ίδιος το πρώτο αστυνομικό σίριαλ της ελληνικής τηλεόρασηςΓιάννης Ζουμπουλάκης: "Η ανάσταση του 38ου Αστυνομικού Τμήματος" με τίτλο Ο δολοφόνος που έκλαιγε (1970, 13 επεισόδια), εν συνεχεία έγραψε το Μαύρο κλειδί (12 επεισόδια) αλλά και τη σειρά Ποιος είναι ο ένοχος (24 αυτοτελή επεισόδια). Εργάσθηκε επίσης στο εξωτερικό και συγκεκριμένα στην Αγγλία όπου έζησε 27 χρόνια (επί 5 έτη δούλεψε στο BBC) συγγράφοντας δυο βιβλία περιπέτειας για λογαριασμό του εκδοτικού οίκου "New English Library". Ήταν τακτικό μέλος της "Writers Guild of Gt Britain" και της "Directors Guild of Gt Britain".  Για ένα μικρό χρονικό διάστημα ήταν γενικός διευθυντής στον ιδιωτικό τηλεοπτικό σταθμό "Star Channel". Χρημάτισε επίσης διευθυντής σύνταξης των εκδόσεων "Auto Express" και "Auto Salon" και ήταν για σύντομο χρονικό διάστημα ένας από τους τρεις αρχισυντάκτες της εφημερίδας Απογευματινή. Τρία από τα μυθιστορήματά του δημοσιεύτηκαν σε συνέχειες στο εβδομαδιαίο περιοδικό Εικόνες και τέσσερις από τις νουβέλες του κυκλοφόρησαν σε βιβλία. Ήταν συνεργάτης παραγωγός στην αμερικάνικη ταινία Blind Date με πρωταγωνιστές τους Keir Dulea και Κίρστι Άλεϊ. Συνέγραψε το αρχικό σενάριο σε παραγωγή για τον Χριστόφορο Κολόμβο. Το σενάριό του Columbus – The Story Never Told πουλήθηκε (option) στην αυστραλογαλλική κινηματογραφική εταιρεία "Vivre Films". Επίσης, το σενάριό του Quest For Troy επιλέχτηκε στα καλύτερα 32 διεθνούς διαγωνισμού σεναρίου. Το 1998 σε συνεργασία με τον Κώστα Καββαθά, εξέδωσε το περιοδικό Μάσκα του Τζίμμυ Κορίνη. Είναι τακτικό μέλος της Εταιρείας Ελλήνων Σκηνοθετών. Πιο πρόσφατο έργο του είναι το επίτομο "Pulp Fiction", μία συνολική καταγραφή της ιστορίας του αστυνομικού μυθιστορήματος παγκοσμίως, το οποίο προβλήθηκε ιδιαίτερα. Μεταξύ 2018 και 2022 έχουν εκδοθεί 4 βιβλία του στην Αγγλία και 10 στην Αμερική από την Amazon, γραμμένα όλα από τον ίδιο στην αγγλική γλώσσα, δεδομένου ότι είναι δίγλωσσος. Τα βιβλία αυτά, όπως δείχνουν οι καταχωρήσεις τής Amazon, κυκλοφορούν σε ολόκληρο τον πλανήτη. Πρόσφατα εκδόθηκε το ακόμα ένα βιβλίο του στην Ελλάδα και έχουν προγραμματισθεί προς έκδοση και εκείνα που εκδόθηκαν το εξωτερικό, καθώς και η αυτοβιογραφία του. Επίσης, η ελληνοαμερικάνικη εφημερίδα The Herald Tribune τού έχει πάρει δύο φορές συνέντευξη"Greek Writer-Director Jimmy Corinis Talks to TNH about His Work" Ανακτήθηκε στις 19/7/2022 "Jimmy Corinis on His Book ‘Tempest in Macedonia’ Recently Released" Ανακτήθηκε στις 19/7/2022 για το έργο του.

Εργογραφία 
Τηλεοπτικές Σειρές (συγγραφέας/σκηνοθέτης)

 Ένας τρελός κι απίθανος κόσμος (24 ημίωρα επεισόδια)
 Το περίπτερο (12 ημίωρα επεισόδια)
 Ο δολοφόνος που έκλαιγε (13 ημίωρα επεισόδια)  Eπεισόδιο 1ο από την ΥΕΝΕΔ https://www.youtube.com/watch?v=eOc64nhs0XY 
 Το μαύρο κλειδί (9 ημίωρα επεισόδια)
 Μπούμερανγκ (55λεπτη τηλεταινία)
 Ο άνθρωπος που δεν ήθελε να πεθάνει (55λεπτη τηλεταινία)
 Το έξυπνο πουλί (55λεπτη τηλεταινία)
 Το προαίσθημα (55λεπτη τηλεταινία)
 Μ’ ένα σμπάρο... τρία τρυγόνια! (55λεπτη τηλεταινία)

Ως σεναριογράφος:
 Ποιος είναι ο ένοχος (24 ημίωρα επεισόδια)
 Παγίδες του καλοκαιριού (9 ημίωρα επεισόδια)

Συγγραφικό έργο
Στην Ελλάδα
 Θύελλα στη Μακεδονία (Εκδόσεις Βασδέκη, 1985)
 Παιχνίδι με τον θάνατο (Εκδόσεις Βασδέκη, 1990)
 Οι δολοφόνοι κάνουν λάθη (Εκδόσεις Βασδέκη, 1990)
 Ο θάνατος δεν απογειώθηκε (Εκδόσεις Λιβάνη, 1993)
 Γνωμικά και Αποφθέγματα (Εκδόσεις Βασδέκη, 1997)
 Επίγραμμα θανάτου (Εκδόσεις ΔΟΛ, 2011)
 Η τρίτη ψήφος"Τζίμμυ Κορίνης: Από τη Μάσκα ως την Τρίτη ψήφο" (Εκδόσεις Γαβριηλίδη, 2012)
 Επιθανάτιος γρίφος (Εκδόσεις Γαβριηλίδη, 2013)
 Η ώρα του Φοίνικα (Εκδόσεις Γαβριηλίδη, 2014)
 Το μεγάλο δίλημμα (Εκδόσεις Γαβριηλίδη, 2015)
 Ίντριγκα στο Ιόνιο"Ένα ραντεβού με το Τζίμμυ Κορίνη!" (Μεταίχμιο, 2016)
 Pulp Fiction (Βιβλιοθήκη Public, 2018)
 Η σειρά σου να πεθάνεις! (Εκδόσεις Τάλως Φ., 2022)
 Ανθολογία Crime Fiction Νο 1 (Εκδόσεις Μαραθιάς – Άγρια Δύση, 2022)
 Ανθολογία Crime Fiction Νο 2 (Εκδόσεις Μαραθιάς – Άγρια Δύση), 2022)

 Ανθολογία Crime Fiction Νο 3 (Εκδόσεις Μαραθιάς – Άγρια Δύση, 2923)
 Η σειρά σου να πεθάνεις! (Εκδόσεις Μαραθιάς- Άγρια Δύση, 2023)
 να βρω τον δολοφόνο! (Εκδόσεις Μαραθιάς- Άγρια Δύση, 2024)
 Η «υπόθεση» του ανθρωπάκου (Εκδόσεις Μαραθιάς Άγρια Δύση, 2024)
 Ο μεγάλος εκβιασμός (Εκδόσεις Μαραθιάς – Άγρια Δύση, 2025)
 Κώνειο - οι τελευταίες ημέρες του Σωκράτη (Εκδόσεις Μαραθιάς – Άγρια Δύση, 2025)

Στην Αγγλία
 Swiss Family Robinson (New English Library, 1976)
 The Three Caballeros (New English Library, 1976)
 The Hour of the Phoenix (New Haven Publishing)
 Tempest in Macedonia (New Haven Publishing)
 Plato... Detective! (Phoenix Press Ltd)
 The Big Dilemma (Phoenix Press Ltd)"Official Review: The Big Dilemma by Jimmy Corinis" Ανακτήθηκε στις 9/6/2021

Δημοσιευμένα μυθιστορήματα
 Σκότωσέ με τρυφερά («Φαντασία), 20 συνέχειες, 1960)
 Γυμνά πτώματα («Μάσκα», 1964)
 Ο Χάρος έτρεχε από πίσω («Μάσκα», 1966)
 Ο θάνατος δεν απογειώθηκε («Εικόνες», 20 συνέχειες, 1990)
 Επίγραμμα θανάτου («Εικόνες», 25 συνέχειες, 1991)
 Τριπλό αίνιγμα («Εικόνες», 35 συνέχειες, 1991)

Διεθνή έργαAmazon: Jimmy Corinis books Ανακτήθηκε στις 1/10/2020
 The Hour of the Phoenix
 Plato... Detective!"Official Review: Plato... Detective! by Jimmy Corinis" Ανακτήθηκε στις 10/6/2021
 The Big Dilemma
 Death of the Little Man
 The Third Vote
 Death Riddle
 Murder at the Agora
 Damsel in Distress Το έργο "Damsel in Distress" Ανακτήθηκε στις 9/6/2021
 Jason’s War
 Tempest in Macedonia
Τηλεοπτικές Συνεντεύξεις:

 Τζίμμυ Κορίνης, Μυθιστοριογράφος (Συνέντευξη στο κανάλι  ΟΝΕ που προβλήθηκε περισσότερες από 15 φορές σε όλα τα κανάλια)
 Τζίμμυ Κορίνης - Ο άνθρωπος πίσω από την «Μάσκα» (Συνέντευξη που προβλήθηκε πολλές φορές από πολλά κανάλια και 3 φορές από το κανάλι της Βουλής)
 Τζίμμυ Κορίνης - Συνέντευξη στην εκπομπή της ΕΡΤ Στάση 2017  https://www.youtube.com/watch?v=QZbKnfKvX8c
 Συνέντευξη για τη ΘΥΕΛΛΑ ΣΤΗ ΜΑΚΕΔΟΝΙΑ https://www.youtube.com/watch?v=cnbK_rxYias 

 Διαδικτυακή συνέντευξη 
Δημήτρης Πλιάκας, "Τζίμμυ Κορίνης: Ο σκαπανέας του ελληνικού crime fiction στον Εξώστη"

 Παραπομπές 

Εξωτερικοί σύνδεσμοι 
 Η ιστοσελίδα της «Μάσκας»

Κ
Κ